techiaith/cofnodycynulliad_en-cy huggingface dataset:
English: Llywydd, I agreed with a great deal of what the Member said, right up until her final conclusion. I agree with everything she said about the economic importance of housing associations, of the enormous amount of social good that they do, about the way in which they lever private investment - absolutely necessary private investment - into the development of new housing here in Wales. All of that I think is absolutely to be commended. Stock transfer, however, is not a matter of a decision of the local authority. It is a matter of the decision of the local tenants - they have to vote on propositions. In Wales, some local authorities have put proposals to their tenants, who have decided to opt for stock transfer, and some have decided to remain with the local authority, because local authorities too do an enormous amount of economic good. Local authorities too have an enormous social impact, and local authorities increasingly in Wales are going to be the direct builders of new social housing for the future. So, both options are there - they remain there in Wales. It is not a matter for the local authority to decide; it is where tenants feel that there is a more compelling proposition elsewhere, they are able to opt for it. When they choose to remain with the local authority, they will have made that decision too.
Welsh: Llywydd, roeddwn i'n cytuno â llawer iawn o'r hyn a ddywedodd yr Aelod, hyd at ei chasgliad terfynol. Rwy'n cytuno â phopeth a ddywedodd am bwysigrwydd economaidd cymdeithasau tai, am y lles cymdeithasol enfawr y maen nhw'n ei gyflawni, am y ffordd y maen nhw'n ysgogi buddsoddiad preifat - buddsoddiad preifat cwbl angenrheidiol - i ddatblygu tai newydd yma yng Nghymru. Mae hynny i gyd yn sicr i'w ganmol. Fodd bynnag, nid yw trosglwyddo stoc yn fater o benderfyniad gan yr awdurdod lleol. Mae'n fater o benderfyniad y tenantiaid lleol - mae'n rhaid iddyn nhw bleidleisio ar gynigion. Yng Nghymru, mae rhai awdurdodau lleol wedi cyflwyno cynigion i'w tenantiaid, sydd wedi penderfynu dewis trosglwyddiad stoc, ac mae rhai wedi penderfynu aros gyda'r awdurdod lleol, oherwydd bod awdurdodau lleol hefyd yn cyflawni llawer iawn o les economaidd. Mae awdurdodau lleol hefyd yn cael effaith gymdeithasol enfawr, a bydd awdurdodau lleol yng Nghymru yn gynyddol yn adeiladwyr uniongyrchol tai cymdeithasol newydd ar gyfer y dyfodol. Felly, mae'r ddau opsiwn ar gael - maen nhw'n parhau i fod ar gael yng Nghymru. Nid yw'n fater i'r awdurdod lleol benderfynu arno; mae'n pan fo tenantiaid yn teimlo bod cynnig mwy cymhellol yn rhywle arall, gallan nhw ei ddewis. Pan fyddan nhw'n dewis aros gyda'r awdurdod lleol, nhw fydd wedi gwneud y penderfyniad hwnnw hefyd.
English: First Minister, over recent years, my constituency of Cynon Valley has benefited hugely from the Welsh Government's investment in social housing, with many old and disused buildings being faithfully converted into high-quality accommodation, as well as new builds. One issue that frequently arises, however, is the demand for adapted and adaptable properties. It's often challenging for the local authority to adequately predict demand for such properties and to feed the information through so that sufficient properties are available when needed. What more can Welsh Government do, First Minister, to ensure that all those who require adapted social housing are able to access this, and to access it in a timely manner?
Welsh: Prif Weinidog, dros y blynyddoedd diwethaf, mae fy etholaeth i yng Nghwm Cynon wedi elwa yn aruthrol ar fuddsoddiad Llywodraeth Cymru mewn tai cymdeithasol, wrth i lawer o hen adeiladau segur gael eu troi yn gywir yn llety o ansawdd uchel, yn ogystal ag adeiladau newydd sbon. Un mater sy'n codi'n aml, fodd bynnag, yw'r galw am eiddo wedi ei addasu ac y gellir ei addasu. Mae'n aml yn anodd i'r awdurdod lleol ragweld yn ddigonol y galw am eiddo o'r fath a bwydo'r wybodaeth drwodd fel bod digon o eiddo ar gael pan fo'i angen. Beth arall y gall Llywodraeth Cymru ei wneud, Prif Weinidog, i sicrhau bod pawb sydd angen tai cymdeithasol wedi eu haddasu yn gallu cael gafael arnyn nhw, a'u cael yn brydlon?
English: Llywydd, I thank Vikki Howells for that question. She's right to point to a genuine area of challenge for local authorities, because these are not predictable needs. But when the needs occur, they are often very significant, and, from the point of view of the individual, urgent. I was very glad to see that, in the last financial year, with help through the social housing grant, Rhondda Cynon Taf local authority, in the Member's own constituency, was able to carry out specific adaptations to properties in Cwmbach and Penrhiwceiber exactly in order to make sure that properties are properly available for people with specific disabilities. It's very important thereafter that local authorities maintain the register of those properties. When their current users no longer need to access them, they need to be made available to others who need similarly adapted accommodation. I know Vikki Howells will have seen, Llywydd, that, back on 12 August, the Welsh Government published our new standards for the future of social housing here in Wales. And part of the purpose of those new standards is to make sure that the size of rooms and buildings that will be provided in the social rented sector will make it easier for local authorities to carry out those adaptations in future, so that housing can be more readily and, indeed, more efficiently, from a financial point of view, translated into accommodation that people can use, in exactly the circumstances that the Member for Cynon Valley has referred to.
Welsh: Llywydd, diolchaf i Vikki Howells am y cwestiwn yna. Mae'n iawn iddi gyfeirio at faes gwirioneddol o her i awdurdodau lleol, oherwydd nid yw'r rhain yn anghenion rhagweladwy. Ond pan fydd yr anghenion yn codi, maen nhw'n aml yn sylweddol iawn, ac, o safbwynt yr unigolyn, yn rhai brys. Roeddwn i'n falch iawn o weld, yn ystod y flwyddyn ariannol ddiwethaf, gyda chymorth drwy'r grant tai cymdeithasol, fod awdurdod lleol Rhondda Cynon Taf, yn etholaeth yr Aelod ei hun, wedi gallu gwneud addasiadau penodol i eiddo yng Nghwm-bach a Phenrhiwceibr yn union er mwyn gwneud yn siŵr bod eiddo ar gael yn briodol i bobl ag anableddau penodol. Mae'n bwysig iawn wedi hynny bod awdurdodau lleol yn cadw cofrestr o'r eiddo hynny. Pan na fydd eu defnyddwyr presennol eu hangen nhw mwyach, mae angen iddyn nhw fod ar gael i bobl eraill sydd angen llety wedi'i addasu yn yr un modd. Rwy'n gwybod y bydd Vikki Howells wedi gweld, Llywydd, bod Llywodraeth Cymru, ar 12 Awst, wedi cyhoeddi ein safonau newydd ar gyfer dyfodol tai cymdeithasol yma yng Nghymru. A rhan o ddiben y safonau newydd hynny yw gwneud yn siŵr y bydd maint yr ystafelloedd a'r adeiladau a fydd yn cael eu darparu yn y sector rhentu cymdeithasol yn ei gwneud yn haws i awdurdodau lleol wneud yr addasiadau hynny yn y dyfodol, fel y gellir troi tai yn fwy parod ac, yn wir, yn fwy effeithlon, o safbwynt ariannol, yn llety y gall pobl ei ddefnyddio, o dan yr union amgylchiadau y mae'r Aelod dros Gwm Cynon wedi cyfeirio atyn nhw.
English: I thank the Member for that question, Llywydd. On 6 September, we announced over £1.9 million-worth of new funding to help tackle food poverty and food insecurity. The Caerphilly Cares About Food project is one of those to benefit from that funding. It will bring communities together - food producers and growing initiatives - to form a network of organisations aimed at tackling food insecurity in the Islwyn area.
Welsh: Diolchaf i'r Aelod am y cwestiwn yna, Llywydd. Ar 6 Medi, fe wnaethom ni gyhoeddi gwerth dros £1.9 miliwn o gyllid newydd i helpu i fynd i'r afael â thlodi bwyd ac ansicrwydd bwyd. Mae prosiect bwyd Gofalu am Gaerffili yn un o'r rhai i elwa ar y cyllid hwnnw. Bydd yn dod â chymunedau ynghyd - cynhyrchwyr bwyd a mentrau tyfu - i ffurfio rhwydwaith o sefydliadau sydd â'r nod o fynd i'r afael ag ansicrwydd bwyd yn ardal Islwyn.
English: Well, Llywydd, Rhianon Passmore makes a very important point at the very end of her supplementary question. Those fantastic volunteers at the St Peter's Church in the Pantside foodbank - a remarkable foodbank, by the way, Llywydd, because it operates with no referrals, no vouchers, no appointments; people can simply turn up and know that they will be helped - and it is a very sad fact indeed that, as from the removal of that £20 a week, those volunteers, and others like them right across Wales, will find themselves having to respond to the needs of even more families, working families, here in Wales, Llywydd. There are 97,000 families in Wales who are working and receiving universal credit. Nearly 300,000 families who will be worse off every single week, forced, as the Trussell Trust said last week, to choose again between heating, eating or being able to afford to travel to work. It is deliberate, it is calculated and it is callous. It is a decision that this UK Government should, even now, reconsider so that those families and those volunteers right throughout Wales can focus their efforts on the help that is already needed in our communities, without adding thousands more people who will struggle every week to make ends meet.
Welsh: Wel, Llywydd, mae Rhianon Passmore yn gwneud pwynt pwysig iawn ar ddiwedd oll ei chwestiwn atodol. Mae'r gwirfoddolwyr gwych hynny yn Eglwys San Pedr ym manc bwyd Pantside - banc bwyd rhyfeddol, gyda llaw, Llywydd, gan ei fod yn gweithredu heb unrhyw atgyfeiriadau, heb unrhyw dalebau, heb unrhyw apwyntiadau; gall pobl alw draw a gwybod y byddan nhw'n cael cymorth - ac mae'n ffaith drist iawn yn wir, o ddileu yr £20 yr wythnos hwnnw, y bydd y gwirfoddolwyr hynny, ac eraill tebyg iddyn nhw ledled Cymru gyfan, yn cael eu hunain yn gorfod ymateb i anghenion hyd yn oed mwy o deuluoedd, teuluoedd sy'n gweithio, yma yng Nghymru, Llywydd. Mae yna 97,000 o deuluoedd yng Nghymru sy'n gweithio ac yn derbyn credyd cynhwysol. Mae bron i 300,000 o deuluoedd a fydd yn waeth eu byd bob un wythnos, yn cael eu gorfodi, fel y dywedodd Ymddiriedolaeth Trussell yr wythnos diwethaf, i ddewis eto rhwng gwresogi, bwyta neu allu fforddio teithio i'r gwaith. Mae'n fwriadol, mae'n bwrpasol ac mae'n ddideimlad. Mae'n benderfyniad y dylai Llywodraeth y DU, hyd yn oed nawr, ei ailystyried fel y gall y teuluoedd hynny a'r gwirfoddolwyr hynny ledled Cymru gyfan ganolbwyntio eu hymdrechion ar y cymorth sydd ei angen eisoes yn ein cymunedau, heb ychwanegu miloedd yn fwy o bobl a fydd yn ei chael hi'n anodd bob wythnos i gael dau ben llinyn ynghyd.
English: Thank you, Presiding Officer. First Minister, vaccine passports have been determined to be necessary in Scotland. The UK Government have indicated they will not be putting vaccine passports into action in England. The people of Wales are waiting to see what action you will be taking later this week. On 13 July, you said that you were fundamentally against the introduction of vaccine passports. Now, I appreciate, if I asked you what your Government will do on Friday, you will say those discussions are still live, so I am specifically asking you, given your previous position of objecting to the use of COVID passports, will you be leading the discussion in the same vein in Cabinet or has your position changed. And are we expecting a change in the Government's overall view of vaccine passports on Friday?
Welsh: Diolch, Llywydd. Prif Weinidog, penderfynwyd bod pasbortau brechlyn yn angenrheidiol yn yr Alban. Mae Llywodraeth y DU wedi dweud na fyddan nhw'n rhoi pasbortau brechlyn ar waith yn Lloegr. Mae pobl Cymru yn aros i weld pa gamau y byddwch chi'n eu cymryd yn ddiweddarach yr wythnos hon. Ar 13 Gorffennaf, fe wnaethoch chi ddweud eich bod chi'n gwrthwynebu yn ei hanfod gyflwyno pasbortau brechlyn. Nawr, rwy'n sylweddoli, pe bawn i'n gofyn i chi beth fydd eich Llywodraeth yn ei wneud ddydd Gwener, y byddwch chi'n dweud bod y trafodaethau hynny yn dal i gael eu cynnal, felly rwy'n gofyn i chi yn benodol, o gofio eich safbwynt blaenorol o wrthwynebu'r defnydd o basbortau COVID, a fyddwch chi'n arwain y drafodaeth yn yr un modd yn y Cabinet neu a yw eich safbwynt wedi newid. Ac a ydym ni'n disgwyl newid i safbwynt cyffredinol y Llywodraeth ar basbortau brechlyn ddydd Gwener?
English: Clearly, on these benches, we've been consistent, First Minister. We've always said that vaccine passports should not be introduced in Wales. We've held that position, and we continue to hold that position. I notice that, in the near two and a half minutes in which you responded to the question - and I am grateful for the detail that you gave - you did not indicate whether your position has changed on the position of vaccine passports, which is what I asked you about. I was asking: would you lead the discussions in Cabinet from your position on 13 July, which was against vaccine passports, or has your position moved now, and you are more favourable to the introduction of vaccine passports? I think that it is important that people know how the First Minister of Wales will lead those discussions. So, I ask again: will you be sticking to your 13 July position of not accepting the need for vaccine passports, or has your position changed? It's a simple question, First Minister.
Welsh: Yn amlwg, ar y meinciau hyn, rydym ni wedi bod yn gyson, Prif Weinidog. Rydym ni wedi dweud erioed na ddylid cyflwyno pasbortau brechlyn yng Nghymru. Rydym ni wedi dal y safbwynt hwnnw, ac rydym ni'n parhau i ddal y safbwynt hwnnw. Rwy'n sylwi, yn y bron i ddau funud a hanner y gwnaethoch chi ei dreulio yn ymateb i'r cwestiwn - ac rwy'n ddiolchgar am y manylion y gwnaethoch chi eu rhoi - na wnaethoch chi nodi a yw eich safbwynt wedi newid ar sefyllfa pasbortau brechlyn, sef yr hyn a ofynnais i chi amdano. Roeddwn i'n gofyn: a fyddech chi'n arwain y trafodaethau yn y Cabinet o'ch safbwynt chi ar 13 Gorffennaf, a oedd yn erbyn pasbortau brechlyn, neu a yw eich safbwynt wedi newid erbyn hyn, a'ch bod yn fwy ffafriol tuag at gyflwyno pasbortau brechlyn? Rwy'n credu ei bod hi'n bwysig bod pobl yn gwybod sut y bydd Prif Weinidog Cymru yn arwain y trafodaethau hynny. Felly, gofynnaf eto: a fyddwch chi'n glynu at eich safbwynt ar 13 Gorffennaf o beidio â derbyn yr angen am basbortau brechlyn, neu a yw eich safbwynt wedi newid? Mae'n gwestiwn syml, Prif Weinidog.
English: My position, Llywydd, is the one that I set out. I start from a position of scepticism about vaccine certification. That doesn't mean that I cannot be persuaded, if the evidence of their public health benefits in September, in a different context to the one that we faced in July, outweighs the disadvantages. That is a very closely balanced set of arguments, which is why the Cabinet will have a third discussion of it all, based on the best evidence that we can secure. If the balance of advantages has tipped in favour of some use of vaccine certification, then that is what the Cabinet will collectively determine. If the balance remains on the more sceptical side of it - and if we don't see that we've reached the point where it would be beneficial - then the Cabinet will decide that as well. What we don't do is to do what the leader of the opposition appears to do: to take a position and say that, regardless of the evidence and regardless of the context, he knows what he thinks.
Welsh: Fy safbwynt i, Llywydd, yw'r un a nodais. Rwy'n dechrau o safbwynt amheuaeth ynghylch ardystiad brechlyn. Nid yw hynny'n golygu na allaf gael fy narbwyllo, os yw'r dystiolaeth o'i fanteision i iechyd y cyhoedd ym mis Medi, mewn gwahanol gyd-destun i'r un yr oeddem yn ei wynebu ym mis Gorffennaf, yn drech na'r anfanteision. Mae honno'n gyfres o ddadleuon cytbwys iawn, a dyna pam y bydd y Cabinet yn cael trydedd drafodaeth ar y cyfan, wedi'i seilio ar y dystiolaeth orau y gallwn ni ei sicrhau. Os yw cydbwysedd y manteision wedi pwyso o blaid rhywfaint o ddefnydd o ardystiad brechlyn, yna dyna fydd y Cabinet yn ei benderfynu ar y cyd. Os yw'r cydbwysedd yn parhau ar yr ochr fwy amheus ohono - ac os na fyddwn ni'n ystyried ein bod ni wedi cyrraedd y pwynt lle byddai'n fuddiol - yna bydd y Cabinet yn penderfynu hynny hefyd. Yr hyn nad ydym ni'n ei wneud yw gwneud yr hyn y mae'n ymddangos bod arweinydd yr wrthblaid yn ei wneud: mabwysiadu safbwynt a dweud, ni waeth beth fo'r dystiolaeth a beth fo'r cyd-destun, ei fod yn gwybod beth mae'n ei feddwl.
English: Diolch, Llywydd. When faced with the choice of using a regressive tax - like national insurance - to fund public services, or a progressive alternative, then a Tory Westminster Government will always choose the former. Do you think this strengthens the case for devolving national insurance to Wales, particularly given the prime Minister's insistence on ripping the devolution settlement to shreds in dictating how the additional revenue is to be spent? Given also that the amount of money raised is going to be as inadequate to the task as the Prime Minister is to his job, does the Welsh Government believe there remains merit in pursuing a Welsh-made solution in the form of the Holtham levy or some other alternative? Will this be one of the questions addressed by the inter-ministerial group, which today you've announced you are reconvening?
Welsh: Diolch, Llywydd. Wrth wynebu'r dewis o ddefnyddio treth atchwel - fel yswiriant gwladol - i ariannu gwasanaethau cyhoeddus, neu ddewis amgen blaengar, yna bydd Llywodraeth Dorïaidd yn San Steffan bob amser yn dewis y cyntaf. A ydych chi'n credu bod hyn yn cryfhau'r ddadl dros ddatganoli yswiriant gwladol i Gymru, yn enwedig o gofio bod Prif Weinidog y DU yn mynnu rhwygo'r setliad datganoli yn ddarnau wrth bennu sut y dylai'r refeniw ychwanegol gael ei wario? O ystyried hefyd y bydd y swm o arian a fydd yn cael ei godi mor annigonol ar gyfer y dasg ag y mae Prif Weinidog y DU ar gyfer ei swydd, a yw Llywodraeth Cymru o'r farn bod rhinwedd o hyd o fynd ar drywydd ateb wedi'i lunio yng Nghymru ar ffurf ardoll Holtham neu ryw ddewis arall? A fydd hwn yn un o'r cwestiynau y bydd y grŵp rhyng-weinidogol, yr ydych chi wedi cyhoeddi heddiw eich bod yn ei ailymgynnull, yn rhoi sylw iddo?
English: It says something about the callousness of this Conservative Government that you've already referenced this afternoon that they believe the right thing to do now is to remove the universal credit uplift when millions of families are facing devastating hardship. So long as our welfare in Wales is the responsibility of the moral vacuum that is Westminster, then families here will continue to suffer. You and I have discussed this theme many, many times, and I note that the Government's amendment to our Plaid Cymru motion tomorrow refers to you continuing to explore the case for the devolution of the administration of welfare. Could you share with us how that work is progressing and give us some sense of its scope, and particularly a timetable, as many of the families the policy could help are in a state of urgent need?
Welsh: Mae'n dweud rhywbeth am ddideimladrwydd y Llywodraeth Geidwadol hon yr ydych chi wedi cyfeirio ato eisoes y prynhawn yma eu bod nhw'n credu mai'r peth iawn i'w wneud nawr yw cael gwared ar y cynnydd i gredyd cynhwysol pan fo miliynau o deuluoedd yn wynebu caledi ofnadwy. Cyn belled â bod ein lles yng Nghymru yn gyfrifoldeb i'r gwactod moesol sy'n bodoli yn San Steffan, yna bydd teuluoedd yma yn parhau i ddioddef. Rydych chi a minnau wedi trafod y thema hon droeon, a nodaf fod gwelliant y Llywodraeth i'n cynnig gan Blaid Cymru yfory yn cyfeirio atoch yn parhau i ymchwilio i'r achos dros ddatganoli'r broses o weinyddu lles. A wnewch chi rannu â ni sut y mae'r gwaith hwnnw yn mynd rhagddo a rhoi rhywfaint o syniad i ni o'i gwmpas, ac amserlen yn benodol, gan fod llawer o'r teuluoedd y gallai'r polisi eu helpu mewn sefyllfa o angen taer?
English: 'The solutions to Wales's problems will never come from Westminster' is, for many us, a foundational truth of Welsh democracy. That's true of the problems that are unique to Wales, but also of the global problems to which Wales is not immune, but which we can make, possibly, our own unique contribution to solving. In that context, it's inspiring to see the momentum growing behind exciting, pioneering ideas like the universal basic income pilot. We in Plaid Cymru welcome the embrace of a new policy experimentalism at the heart of Government, and in that spirit, can I ask: would you be prepared to actively consider extending this to a four-day-working-week pilot that could be run in parallel to that and the UBI? And do you accept, First Minister, if these radical experiments in Welsh social innovation succeed at the pilot stage, then the necessary next step will be identifying those reserved powers in employment, taxation and welfare, which we'll need to fully implement across the country? Wales needs its pilots, but don't we also need a new map and a new shared sense of where we may be heading?
Welsh: I lawer ohonom ni, mae 'ni fydd yr atebion i broblemau Cymru byth yn dod o San Steffan' yn wirionedd sylfaenol o ddemocratiaeth Cymru. Mae hynny'n wir am y problemau sy'n unigryw i Gymru, ond hefyd am y problemau byd-eang nad yw Cymru yn ddiogel rhagddyn nhw, ond y gallwn ni, o bosibl, wneud ein cyfraniad unigryw ein hunain at eu datrys. Yn y cyd-destun hwnnw, mae'n ysbrydoliaeth gweld y momentwm yn tyfu y tu ôl i syniadau cyffrous, arloesol fel y cynllun treialu incwm sylfaenol cyffredinol. Rydym ni ym Mhlaid Cymru yn croesawu bod yn agored i arbrofi polisi newydd sy'n ganolog i Lywodraeth, ac yn yr ysbryd hwnnw, a gaf i ofyn: a fyddech chi'n barod i ystyried yn weithredol ymestyn hyn i gynllun treialu wythnos waith pedwar diwrnod y gellid ei gynnal ochr yn ochr â'r un incwm sylfaenol cyffredinol? Ac a ydych chi'n derbyn, Prif Weinidog, os bydd yr arbrofion radical hyn ym maes arloesi cymdeithasol yng Nghymru yn llwyddo ar y cam treialu, mai'r cam nesaf angenrheidiol fydd nodi'r pwerau hynny a gadwyd yn ôl ym meysydd cyflogaeth, trethiant a lles, y bydd angen i ni eu gweithredu yn llawn ledled y wlad? Mae angen ei chynlluniau treialu ar Gymru, ond onid oes angen map newydd arnom ni hefyd a theimlad cyffredin newydd o le y gallem ni fod yn mynd?